Source: https://www.zakonypreludi.sk/zz/1983-158
Timestamp: 2020-01-25 20:34:07+00:00

Document:
158/1983 Zb. Nariadenie vlády Slovenskej socialistickej republiky, ktorým sa mení a dopĺňa nariadenie vlády Slove... | Aktuálne znenie
Nariadenie vlády č. 158/1983 Zb.Nariadenie vlády Slovenskej socialistickej republiky, ktorým sa mení a dopĺňa nariadenie vlády Slovenskej socialistickej republiky č. 37/1977 Zb. o oblastnom plánovaní v Slovenskej socialistickej republike
Platnosť od 27.12.1983 do31.12.1989
zo 7. decembra 1983,
ktorým sa mení a dopĺňa nariadenie vlády Slovenskej socialistickej republiky č. 37/1977 Zb. o oblastnom plánovaní v Slovenskej socialistickej republike
Vláda Slovenskej socialistickej republiky nariaďuje podľa § 16 ods. 3 zákona č. 145/1970 Zb. o národohospodárskom plánovaní:
Nariadenie vlády Slovenskej socialistickej republiky č. 37/1977 Zb. o oblastnom plánovaní v Slovenskej socialistickej republike sa mení a dopĺňa takto:
1. § 7 písm. f) znie:
„f) vydáva po prerokovaní návrhov na rozmiestnenie výrobných síl [§ 8 ods. 1 písm. a), § 11 ods. 1 písm. b)] záväzné stanoviská k návrhom na rozmiestnenie stavieb, ktoré majú charakter záväzných úloh štátneho plánu alebo osobitne významných centralizovaných stavieb alebo sa navrhujú na rozmiestnenie mimo sídla obvodného významu4) a k návrhom na rozmiestnenie pracovných síl,".
2. V § 8 ods. 1 písm. a) sa vypúšťa slovo „krajskými".
3. V § 8 ods. 2 sa na konci pripája táto nová veta: „Príslušným národným výborom predkladajú podklady o pripravovaných opatreniach, pokiaľ sa dotýkajú rozvoja územných obvodov národných výborov a potrieb občanov, najmä podklady o pripravovaných dôležitých investíciách, o rozmiestnení závodov a prevádzkární a o zmenách v zamestnanosti obyvateľstva.".
4. § 9 ods. 1 písm. b) sa ukončuje bodkočiarkou a pripája sa k nemu táto veta: „tieto návrhy prerokúvajú s okresnými národnými výbormi a Národným výborom mesta Košíc (ďalej len „okresné národné výbory"), ktoré tiež informujú o schválených návrhoch a o ich plnení,".
5. V § 9 ods. 1 písm. c) sa vypúšťajú slová „o rozmiestňovaní stavieb".
6. V § 9 ods. 1 sa za ustanovením písmena c) vkladajú nové ustanovenia písmen d) a e), ktoré znejú:
„d) vydávajú záväzné stanoviská k návrhom na rozmiestnenie stavieb, pokiaľ ich vydanie nepatrí iným orgánom [§ 7 písm. f), § 10 ods. 1 písm. e), § 10a ods. 2],
e) navrhujú príslušným orgánom zrušenie zastaraných a neefektívnych prevádzkární a neperspektívnych výrob a jeho zaradenie do plánu, určujú spolu s príslušným orgánom podmienky zrušenia zastaraných a neefektívnych prevádzkární a neperspektívnych výrob a u príslušných orgánov požadujú uplatnenie postihu voči organizáciám, ktoré tieto podmienky neplnia,13)".
7. § 10 ods. 1 písm. a) znie:
„a) spolupracujú s krajskými národnými výbormi pri vypracovaní koncepcie rozvoja okresov a vyjadrujú sa k návrhom oblastných plánov; návrhy koncepcií rozvoja okresu prerokúvajú s miestnymi národnými výbormi v strediskových obciach, ktoré tiež informujú o schválených koncepciách a o ich plnení,".
8. V § 10 ods. 1 sa za ustanovenie písmena d) vkladá nové ustanovenie písmena e), ktoré znie:
„e) vydávajú záväzné stanoviská k návrhom na rozmiestnenie stavieb na zabezpečenie služieb obyvateľstva a stavieb miestneho významu;4) spolupracujú s krajskými národnými výbormi pri vypracovaní záväzných stanovísk k návrhom na rozmiestnenie vybraných investícií, pri ktorých toto stanovisko vydáva krajský národný výbor a pri zrušovaní zastaraných a neefektívnych prevádzkární a neperspektívnych výrob,14)".
9. Za § 10 sa vkladá nový § 10a, ktorý znie:
(2) Mestské národné výbory prvej kategórie okrem pôsobnosti, ktorá im patrí podľa odseku 1, vydávajú záväzné stanoviská k návrhom na rozmiestnenie stavieb na zabezpečenie služieb obyvateľstvu a stavieb miestneho významu.15)".
10. V § 13 sa doterajšie ustanovenie označuje ako odsek 2 a vkladá sa nový odsek 1, ktorý znie:
„(1) Postup národných výborov pri organizovaní a koordinácii združovania prostriedkov a činností upravujú osobitné predpisy.18)".

References: § 16
 § 7
 § 11
 § 8
 § 8
 § 9
 § 9
 § 9
 § 10
 § 10
 § 10
 § 10
 § 10
 § 10
 § 13